ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส นร02670037437

ขอให้เจ้าหน้าที่สำนักงานเขตบางกะปิเร่งดำเนินการตรวจสอบและแก้ไขปัญหาเรื่องร้องเรียนของประชาชน เนื่องจากผู้ร้องเคยยื่นหนังสือคำร้องไปยัง สำนักงานเขตบางกะปิ ฝ่ายสิ่งแวดล้อมและสุขาภิบาล เมื่อวันที่ 20 สิงหาคม 2567 ขอให้เข้ามาดำเนินการตรวจสอบและแก้ไขปัญหา กรณีได้รับความเดือดร้อนจากการปลูกต้นกัญชาบริเวณ บ้านเลขที่ .. ซอยลาดพร้าว 101 ซอยย่อย 48 ซอยย่อยถัดมา ซอยบ่อปลา 1/9 แขวงคลองจั่น เขตบางกะปิ กรุงเทพมหานคร จุดสังเกต ผู้ร้องแจ้งว่าให้เดินทางเข้ามาตามซอยที่ผู้ร้องแจ้ง (มีป้ายระบุชื่อแต่ละซอยชัดเจน) พบเห็นบ้านหลังดังกล่าวได้ไม่ยาก ซึ่งผู้ร้องได้รับผลกระทบหลายด้านเช่น กลิ่นเหม็นรบกวนจากต้นกัญชา มีลักษณะเหม็นเขียว กลิ่นฉุน หากได้รับกลิ่นในปริมาณมากจะเกิดอาการแสบจมูก แสบปาก คอแห้ง ปวดศีรษะ แม้กระทั่งขณะผู้ร้องอยู่ในบ้านกลิ่นยังลอยฟุ้งกระจายมาตามลม โดยเฉพาะช่วงเวลาที่บ้านหลังดังกล่าวเปิดเครื่องปรับอากาศ กลิ่นเหม็นจะลอยมา แต่ในปัจจุบัน (วันที่ 24 กันยายน 2567) เรื่องยังไม่ได้รับการแก้ไขปัญหา อีกทั้งผู้ร้องยังคงได้รับความเดือดร้อนอยู่เช่นเดิม จึงประสงค์ให้สำนักงานเขตบางกะปิ ฝ่ายสิ่งแวดล้อมและสุขาภิบาล เร่งดำเนินการแก้ไขปัญหาเรื่องที่ประชาชนเรื่องเรียนไว้ เพื่อบรรเทาความเดือดร้อนให้แก่ประชาชนต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata